Helfte wil hê Zuma moet bedankPres. Jacob Zuma ŉ Meningspeiling het bevind dat president Jacob Zuma al hoe meer politieke aansien en ondersteuning verloor. Die meningspeiling het bevind dat 51% van geregistreerde kiesers vir die ANC voel dat Zuma moet bedank, aangesien hy nie oud-president Nelson Mandela se skoene kan volstaan nie. Die uitslag van die opname, wat deur die Ipsos-marknavorsingsmaatskappy gedoen is, word in dieselfde week bekend gemaak wat Zuma tydens Mandela se gedenkdiens uitgejou is. Van die 1 000 ANC-kiesers wat aan ŉ verteenwoordigende opname deelgeneem het, het 33% aangedui hulle sal minder waarskynlik vir die ANC stem ná bewerings dat Zuma belastinggeld gebruik het om sy luukse privaatwoning vir $20 miljoen op te knap. Altesaam 42% het gesê hulle is daarvan oortuig dat hy die belastingbetalers se geld misbruik het. -SAPA